                 ZAPISNIK

sa 19. sjednice Vijeća Mjesnog odbora Matko Laginja održane 13.prosinca 2022.
19. sjednica održava se u sjedištu Mjesnog odbora „Matko Laginja“,  Laginjina 11, s početkom u 18, 00 sati.
Sjednici su nazočni:
1. Ivana Ivušić -predsjednik
1. Ivan Špoljarić -potpredsjednik
1. Tin Špirić- član 
1. Petra Rodik 

Nenazočni:
1. Ivan Balen
Prelazi se na verifikaciju zapisnika s prethodne sjednice.
Zapisnik s prethodne sjednice je jednoglasno verificiran.

Vijeće jednoglasno prihvaća
Dnevni red:

1. Osvrt na sastanak s predstavnicima suvlasnika Mjesnog odbora “ Matko Laginja“
2. Razno.


AD 1. Osvrt na sastanak s predstavnicima suvlasnika MO Matko Laginja.

Predsjednica iznosi osvrt na sastanak koji je održan s predstavnicima stanara područja MO Matko Laginja.
Dana 19.studenog 2022..od 17,00 do 19,00 sati održan je sastanak članova Mjesnog odbora „Matko Laginja“ i predstavnika suvlasnika s područja Mjesnog odbora „ Matko Laginja“. Intencija je bila upoznavanje s predstavnicima suvlasnika i rasprava o problemima, idejama i prijedlozima koje su prisutne u kvartovskoj problematici.
Prisustvovali su: Ivan Špoljarić, član, Ivan Balen, član, Petra Rodik, član, Ivana Ivušić, predsjednica, predsjednik VGČ-a Donji Grad Robert Faber, Ana Marija Huzjan, koordinatorica Zagreb je naš i 13 predstavnika suvlasnika.
Predsjednica MO-a predstavila je MO Matko Laginja, koje su mu ovlasti i što je dosada učinjeno.
Iskristalizirale su se tri teme sastanka, koje su raspravljane: 
1.promet u Laginjinoj ulici i ulici Brešćenskog, parkirna mjesta
2.problematika parkića kod Vitićevog nebodera 
3. pitanje zbrinjavanja otpada.

1. Predstavnici suvlasnika izrazili su želju da obje ulice postanu jednosmjerne. Članovi mjesnog odbora rekli su da je u tom smjeru donesen zaključak Mjesnog odbora. „Matko Laginja na početku mandata da obje ulice postanu jednosmjerne, međutim nije stigao službeni odgovor. Zaključeno je da se pošalje požurnica.
Što se tiče parkirnih mjesta, izuzeta su samo tri parkirna mjesta za potrebe zbrinjavanja otpada, umjesto planiranih 50-tak.

2. Parkić kod Vitićevog nebodera predstavlja problem zbog velike buke i graje koju stvara veliki broj djece na maloj površini i djeca sa romobilima i biciklima. Stanari su izmjerili buku koja iznosi preko 90 decibela. Parkić je ruglo i narušava svojim izgledom Vitićev neboder kao spomenika kulture. Prvotno je parkić bio zamišljen kao zelena oaza. Predstavnici stanara su Mjesnom odboru“ Matko Laginja“ predali peticiju s potpisima suvlasnika iz 2007.g, te je mjesni odbor „Matko Laginja odgovorio da pošalju novu aktualnu peticiju s potpisima stanara o kojoj će onda raspravljati na sjednici. Prije uređenja parkića, parkić je imao dosta manje sprava za djecu, sad je puno više sprava i pretrpan je s djecom na rolama i skejtovima.
Mjesni odbor „Matko Laginja“ predlaže da se postave vrata na školi kako bi se preusmjerio dio djece iz parkića i omogućio im boravak na školskom igralištu, te će u tom smjeru kontaktirati školu.

3. Dio suvlasnika smatra da smo trebali ostati u zoni podzemnih spremnika, te ne prihvaćaju postavljanje bokseva za otpad, tvrde da imaju isti koeficijent komunalne naknade kao i mjesni odbori koji dobivaju podzemne spremnike u centru, ne žele platiti bokseve, jer nagrđuju ulicu.
Postavljaju pitanje zašto grad ne plaća bokseve, nego samo podzemne spremnike, te ne prihvaćaju stav grada da se ne može prelaziti cesta radi odnošenja otpada u spremnike, te tvrde da su radi bokseva uzeli invalidsko parkirno mjesto.
Mjesni odbor „Matko Laginja“ je na svojoj sjednici donio zaključak kojim se traži isključivo postavljanje podzemnih spremnika na području Mjesnog odbora „Matko Laginja“.
Mjesni odbor „Matko Laginja“ poziva predstavnika da predaju zahtjeve za postavljanje bokseva, ili spremnike za otpad smjeste na svoju površinu, te iznosi prisutnima da je značajno smanjen broj bokseva koji će se postavljati radi okrupnjivanja, te su oni manjih dimenzija od prvotnih.
Sastanak je završen u 19,00 sati na obostrano zadovoljstvo prisutnih, te je najavljeno održavanje idućeg sastanka na proljeće.


AD 2. Razno

         Predsjednica iznosi prisutnima da je zaprimljena molba za korištenje prostora Mjesnog odbora „Matko Laginja“ za prijepodnevni termin dana 18.prosinca 2022. radi proslave dječjeg rođendana.
Zahtjev je jednoglasno usvojen uz uputu da se prostor nakon korištenja vrati u prvobitno stanje.
      Gđa. Rodik iznosi prisutnima da je zatražila prostor Mjesnog odbora „ Matko Laginja“ radi sastanka predstavnika stanara Vojnovićeve ulice za dan 28.siječnja 2023. jer je sastanak predviđen za prosinac odgođen za siječanj 2023.
Zahtjev je jednoglasno usvojen uz uputu da se prostor nakon korištenja vrati u prvobitno stanje.
     Dogovoreno je da predsjednica i gosp. Ivan Špoljarić i gđa. Petra Rodik obave sastanak s ravnateljem u vezi moguće ugradnje vrata prema školskom dvorištu u OŠ Matko Laginja. Sastanak bi se održao poslije blagdana, a prije iduće sjednice mjesnog odbora.
Sjednica je završena u 19,15 sati.
Zapisnik sačinila:	
Ivana Ivušić, v.r.	                                                       Predsjednica Vijeća Mjesnog odbora
                                                                                                          „Matko Laginja“

